**Den sande historie om KLODS-HANS og hele hans vej til det halve kongerige**

FORTÆLLER ELIN TONE: Velkommen til vores eventyr-teater-forestilling.

FORTÆLLER NAJA: Nu skal I se et rigtigt eventyr.

FORTÆLLER AGNES: Vi håber, I vil nyde forestillingen.

FORTÆLLER SYLVESTER: Lad eventyret begynde.

FORTÆLLER ELIN TONE: Ude på landet var der en gammel gård.

FORTÆLLER NAJA: Her boede en herremand, der havde to sønner.

*Herremanden kommer ind på scenen. Han går stolt og rank.   
Sønnerne kommer ind på scenen. De går med næsen i sky og ser vigtige ud.*

FORTÆLLER AGNES: De var både sjove og kloge, syntes de selv.

FORTÆLLER SYLVESTER: Men der var også en tredje søn, og han var en helt andet type.

*KLODS-HANS WILFRED kommer hoppende ind på scenen. Gadedrengehop. Han smiler til publikum og vinker.*

KLODS-HANS WILFRED: Hallehøj alle sammen.

BROR 1 ALBERT: Uh, hvor han er en klods-major.

BROR 2 FALK: Han er både dum og fjollet. Han dur ikke til noget.

FAR JAKOB: Nu skal I høre. Prinsessen vil tage en mand. Det skal da være en af jer to.

*De to brødre nikker.*

FORTÆLLER ELIN TONE: Ganske rigtigt. Prinsessen på det høje slot ville gerne giftes.

FORTÆLLER NAJA: Hun ville giftes med den mand, som bedst kunne svare for sig.

FORTÆLLER AGNES: Hvad betyder det egentlig?

FORTÆLLER SYLVESTER: Ja, det må du spørge prinsessen om. Vent og se!

FORTÆLLER ELIN TONE: De to brødre måtte øve sig.

FORTÆLLER NAJA: De læste avisen både forfra og bagfra.

FORTÆLLER AGNES: De øvede sig på alle ord i hele verden.

FORTÆLLER SYLVESTER: Sikke kloge de blev, troede de.

BROR 1 ALBERT: Jeg får prinsessen

BROR 2 FALK: Nej, jeg får prinsessen

KLODS-HANS WILFRED: Hvor skal I hen?

FAR JAKOB: De skal op til kongens slot for at fri til prinsessen

BROR 1 ALBERT: Og hun gifter sig med mig.

BROR 2 FALK: Nej, hun gifter sig med mig.

KLODS-HANS WILFRED: Jeg vil også fri til prinsessen

*FAR JAKOB, BROR 1 ALBERT OG BROR 2 FALK GRINER:* Ha, ha, ha…

FAR JAKOB: Du er jo alt for klodset. Hun siger nej.

BROR 1 ALBERT: Hun vælger mig

BROR 2 FALK: Nej, hun vælger mig.

FORTÆLLER ELIN TONE: De to brødre fik hver en hest af deres far.

FORTÆLLER NAJA: De havde deres pæneste tøj på.

FORTÆLLER AGNES: Klods-Hans ville også have en hest af sin far. Men faren sagde nej.

FORTÆLLER SYLVESTER: Men heldigvis havde Klods-Hans sin gedebuk. Den kunne han ride på.

FORTÆLLER ELIN TONE: Og så red de alle tre afsted mod slottet.

FORTÆLLER NAJA: Solen skinnede. Det var dejligt vejr.

FORTÆLLER AGNES: Klods-Hans red bagved sine brødre.

FORTÆLLER SYLVESTER: Men hov, se nu der. Der kommer nogen. Lad os se, hvad der sker.

KLODS-HANS WILFRED: Hallehøj, hvem der?

ULV FREJ: Det er såmænd bare mig. Den store stygge ulv.

KLODS-HANS WILFRED: Hej ulv. Du ser da ikke for godt ud. Hvad er der i vejen?

ULV FREJ: Åh, jeg har en forfærdelig mavepine.

KLODS-HANS WILFRED: Det var da ikke så rart.

ULV FREJ: Min mave er så tung. Det føles som om, jeg har slugt 20 store sten.

*Pludselig kommer Rødhætte Solvej, Bedstemor Elisa og Jægeren Florian ud af skoven*

RØDHÆTTE SOLVEJ: Det har du rigtig godt af, din stygge ulv.

BEDSTEMOR ELISA: Så skulle du måske lade være med at gå og æde folk.

JÆGEREN FLORIAN: Så får du nemlig med mig at bestille.

ULV FREJ: Åh nej, lad mig være. Please. Jeg skal nok finde nogen andre, jeg kan æde næste gang.

*ULV FREJ løber ind i skoven.*

RØDHÆTTE SOLVEJ: Den ulv er altså ikke til at stole på.

BEDSTEMOR ELISA: Han er kun ude på ballade.

RØDHÆTTE SOLVEJ: Tak, fordi du reddede os, Jæger.

JÆGEREN FLORIAN: Det var så lidt.

BEDSTEMOR ELISA: Ja, det var i sidste øjeblik.

JÆGEREN FLORIAN: Og se, hvad jeg fandt i ulvens mave. En gammel krage.

BEDSTEMOR ELISA: Føj for den lede.

KLODS-HANS WILFRED: Den er da megasej. Må jeg få den?

JÆGEREN FLORIAN: Ja, selvfølgelig. Den er din, Klods-Hans.

RØDHÆTTE SOLVEJ: Vi ses, Klods-Hans.

*KLODS-HANS WILFRED rider ud af scenen. KLODS-HANS OLIVIA rider ind.*

*DEL 2*

(KLAPPERYTME + RAP)

***KLODS-HANS OLIVIA + band:***

*Hallehøj, her kommer jeg. Jeg har fundet mig en krage x 2*

***Brødre ALBERT OG FALK + band:***

*Fy da føj, den er klam. Hvad skal du med den? x 2*

***KLODS-HANS OLIVIA + band:***

*Den er sej, noget for mig. Den skal kongens datter have x 2*

FORTÆLLER ELIN TONE: Klods-Hans red videre.

FORTÆLLER NAJA: Han var jo på vej mod slottet.

FORTÆLLER AGNES: Hvor han skulle fri til PRINSESSEN PÅ ÆRTEN MAYA.

FORTÆLLER SYLVESTER: Men hov, hvem er nu det, der kommer gående på stien?

KLODS-HANS OLIVIA Hallehøj, hvem der?

PRINSESSEN PÅ ÆRTEN MAYA: Jeg er en ægte prinsesse.

KLODS-HANS OLIVIA: Vil du giftes med mig?

PRINSESSEN PÅ ÆRTEN MAYA: Nej tak. Jeg har allerede en prins. Jeg er på vej til lægen.

KLODS-HANS OLIVIA: Hvad er der galt?

PRINSESSEN PÅ ÆRTEN MAYA: Jeg har vildt ondt i ryggen, selvom jeg har ligget på tyve dyner og tyve madrasser.

KLODS-HANS OLIVIA: Det lyder ikke rart.

PRINSESSEN PÅ ÆRTEN MAYA: Nej. Men måske er det fordi, jeg fandt denne her under madrasserne. En gammel træsko.

KLODS-HANS OLIVIA: Den er sej. Må jeg få den?

PRINSESSEN PÅ ÆRTEN MAYA: Ja, det må du gerne.

*KLODS-HANS* OLIVIA *rider op til sine brødre.*

(KLAPPERYTME + RAP)

***KLODS-HANS OLIVIA + band:***

*Hallehøj, her kommer jeg. Jeg har fundet mig en sko x 2*

***BRØDRE FALK OG ALBERT + band:***

*Fy da føj, den er klam. Hvad skal du med den? x 2*

***KLODS-HANS OLIVIA + band:***

*Den er sej, noget for mig. Den skal kongens datter have x 2*

FORTÆLLER ELIN TONE: Klods-Hans red videre.

FORTÆLLER NAJA: Han var jo på vej mod slottet.

FORTÆLLER AGNES: Hvor han skulle fri til prinsessen.

FORTÆLLER SYLVESTER: Mon hov, hvad er nu det for en flok, der kommer gående på stien?

KLODS-HANS OLIVIA: Hallehøj, hvem der?

GEDEKID ARTUR: Det er bare os gedekid.

GEDEKID VILMA: Sikke en dag vi har haft.

GEDEKID MOHAMMAD: Den stygge ulv narrede os til at tro, at han var vores mor.

GEDEKID AVRA: Og så åd han os alle i en mundfuld.

GEDEKID JULIANA: Bare ikke mig. Jeg gemte mig i bornholmeruret.

GEDEKID ARTUR: Heldigvis kom vores mor og reddede os.

GEDEKID VILMA: Og nu er ulven død.

GEDEKID I KOR: ulven er død - ulven er død - Vi har vundet - ulven er død.

KLODS-HANS OLIVIA: En lykkelig slutning. Som et rigtigt eventyr.

GEDEKID MOHAMMAD: Ja, vores mor klippede ulvens mave op.

GEDEKID AVRA: Og så kunne vi alle sammen hoppe ud.

GEDEKID JULIANA: Der lå en masse mudder i ulvens mave.

KLODS-HANS OLIVIA: Klamt men sejt. Må jeg få noget af det?

GEDEKID ARTUR: Ja, det må du gerne. Jeg har en masse på mine poter.

ALLE GEDEKID: Farvel Klods-Hans.

GEDEKID VILMA: Vi håber, prinsessen vælger dig.

*KLODS-HANS OLIVIA rider op til sine brødre.*

(KLAPPERYTME + RAP)

***KLODS-HANS OLIVIA + band:***

*Hallehøj, her kommer jeg. Jeg har fundet noget slam x 2*

***BRØDRE FALK OG ALBERT + band:***

*Fy da føj, det er klamt. Hvad skal du med det? x 2*

***KLODS-HANS OLIVIA + band:***

*Det er sejt, noget for mig. Det skal kongens datter have x 2*

DEL 3

FORTÆLLER ELIN TONE: Oppe på slottet var der et frygteligt rabalder.

FORTÆLLER NAJA: Friere i lange rækker stod så tæt, at de ikke kunne røre sig.

FORTÆLLER AGNES: Kun for at komme ind og fri til prinsessen

FORTÆLLER SYLVESTER: Alle byens borgere stod og kiggede ind ad vinduerne til slottet.

FORTÆLLER ELIN TONE: De var nysgerrige og ville gerne se, hvordan det gik alle frierne.

FORTÆLLER NAJA: De kunne se prinsessen på en trone med kongen og dronningen ved siden af.

FORTÆLLER AGNES: Ved vinduet stod skriverne og oldermanden.

FORTÆLLER SYLVESTER: De skrev alt ned, som blev sagt, så det kunne komme i avisen.

*Video med frierne og prinsesserne*

FORTÆLLER ELIN TONE: Uh, den prinsesse er barsk.

FORTÆLLER NAJA: Hun er ikke nem at gøre glad.

FORTÆLLER AGNES: Se, nu kommer den ældste bror.

FORTÆLLER SYLVESTER: Shhh…. Lad os nu se, om han kan imponere prinsessen

BROR 1 ALBERT: Pyh, hvor er der varmt herinde…

PRINSESSE JULIE: Det er fordi, min far steger hanekyllinger i dag.

BROR 1 ALBERT: Bæh

PRINSESSE JULIE: Dur ikke. Væk!

FORTÆLLER ELIN TONE: Det var synd.

FORTÆLLER NAJA: Han kunne ikke komme med et godt svar.

FORTÆLLER AGNES: Se, nu kommer den anden bror.

FORTÆLLER SYLVESTER: Shhh…. Lad os nu se, om han kan svare for sig.

BROR 2 FALK: Her er en forfærdelig varme

PRINSESSE JULIE: Det er fordi, min far steger hanekyllinger i dag.

BROR 2 FALK: Hva-be-hvad?

PRINSESSE JULIE: Dur ikke. Væk!

FORTÆLLER ELIN TONE: Åh, heller ikke han kunne komme med et godt svar.

FORTÆLLER NAJA: Mon hun nogensinde finder sig en mand?

FORTÆLLER AGNES: Se, der er Klods-Hans

FORTÆLLER SYLVESTER: Og han kommer ridende på gedebukken…

KONGEN LUDVIG: Nej, se nu der. Hvad er han for en underlig fyr?

DRONNINGEN ELISA: Og han rider på en gedebuk.

KLODS-HANS MALTE: Hallehøj, prinsesse. Her er godt nok varmt.

PRINSESSE JULIE: Det er fordi, min far steger hanekyllinger i dag.

KLODS-HANS MALTE: *(hiver kragen op)*: Så vil jeg gerne have stegt denne her.

PRINSESSE JULIE: Det kan du godt, men jeg har ingen stege-pande her.

KLODS-HANS MALTE: *(hiver træskoen op)*: Pyt med det, jeg har denne her. *(sætter kragen i træskoen)*

PRINSESSE JULIE: Sikke en masse mad. Men har du noget sovs?

KLODS-HANS MALTE: (hiver mudderklatten frem): Det har jeg lige her i lommen.

PRINSESSE JULIE: Dig kan jeg li’. Du er virkelig god til at svare. Vi to skal giftes.

KLODS-HANS MALTE:: Hallehøj, hvor er jeg heldig.

PRINSESSE JULIE: Kan du se der ved vinduet? Der står oldermanden og skriveren og skriver det hele ned, så det kan komme i avisen.

KLODS-HANS MALTE:: Sikke fine folk. De skal ha’ det bedste. (Klods-Hans kaster mudderet efter oldermanden og skriverne)

PRINSESSE JULIE: (griner): Det havde jeg aldrig gjort, men jeg vil gerne lære det.

FORTÆLLER ELIN TONE: Og så blev Klods-Hans konge

FORTÆLLER NAJA: fik en kone - en krone og sad på en trone

FORTÆLLER AGNES: og det har vi læst i oldermandens avis

FORTÆLLER SYLVESTER: og den er ikke til at stole på.